**Erabiltzaile berriendako: Programan izena ematea**

2015ean **parte hartu nahi dutenak ere Udaltzaingora** hurbildu behar dira **gutunean zehaztu zaien datuak** eramanez. Udaltzainek garajea kokatuta dagoen gunearen koloredun pegatina itsatsiko diote autoan. Pegatinak adierazten duena zera da: kolore horretako gunean kotxea ezin izango dela aparkatuta utzi 5 minutu baino gehiagoz. TAO dagoen guneetan, aldiz, aparkatu ahal izango da; hori bai! TAOren ordutegi barruan eta ohiko baldintzak beteta.

2015aren amaieran, Udaltzaingotik pasatu beharko da jabea, pegatina ondo itsatsita dagoela erakusteko. Hori egin ondoren, egitasmoan alta emanda dagoen **garaje plaza horren jabeari kontribuzioaren %75eko kopurua berak** hautatzen duen eran (bonotan edo dirutan) **itzuliko zaio**.

Programari buruzko informazio gehiago 943 77 91 06 telefonora deituta ere lor daiteke, edo udal web gunean ere “Kotxea garajean” atalean.

Kasu guztietan behar diren baldintzak hauek dira:

* Ibilgailua turismoa edo mistoa izatea.
* Garaje edo parkingaren titularra eta autorena pertsona bera izatea, edo ez badira, Bergaran eta etxebizitza berean erroldatuta egotea.
* Ibilgailuaren zerga helbidea Bergarakoa izatea eta,
* Egoera hauek urtarrilaren 1ean indarrean egotea.